Leo Baeck College

Leo Baeck College je súkromne financovaná židovská vzdelávacia inštitúcia a centrum pre vzdelávanie učiteľov Židovského učenia. Nachádza sa v Sternberg Centre for Judaism, East End Road, Finchley, v londýnskom obvode Barnet. Táto vzdelávacia inštitúcia bola založená rabínom Wernerom van der Zylom v roku 1956 a je sponzorovaná Hnutím za reformovaný judaizmus , Liberálnym judaizmom  a Spojenou židovskou izraelskou výzvou . Je pomenovaná po významnom a podnetnom nemeckom liberálnom rabínovi z 20. storočia, Leovi Baeckovi.

Rabínske učenia Univerzity Lea Baecka sú celosvetovo uznávané liberálnymi, reformovanými aj konzervatívnymi hnutiami. Do dnešného dňa Univerzitu Lea Baecka absolvovalo viac než 170 rabínov, ktorí slúžia Židovským komunitám v Spojenom kráľovstve a po celom svete. Univerzita Lea Baecka tiež pomáhala formovať vzdelávanie rabínov ktorí slúžia komunitám v krajinách bývalého Sovietskeho zväzu a je po desiatky rokov v popredí židovsko-kresťansko-moslimského dialógu. Okrem vzdelávania rabínov Univerzita Lea Baecka školí učiteľov, poskytuje vzdelávacie poradenstvo pre náboženské a židovské školy, podporuje rozvoj vedúcich predstaviteľov komunít a poskytuje prístup k židovskému vzdelávaniu pre všetkých prostredníctvom medzináboženskej práce.

História 
Pred založením Univerzity Lea Baecka neexistovala žiadna inštitúcia pre výcvik reformovaných rabínov v Británií. Každý z nich buď absolvoval školenie v Spojených štátoch, alebo absolvovali Ortodoxnú židovskú vysokú školu a neskôr začali slúžiť reformným synagógam. Univerzita bola založená v roku 1956 ako židovská teologická Univerzita v Londýne pre výcvik liberálnych a reformných rabínov a bola vnímaná ako nástupnícka organizácia Vysokej školy pre vedu judaizmu  v Berlíne a Židovský teologický seminár vo Vroclave. V krátkom čase bola premenovaná na Univerzitu Lea Baecka Leo Baeck College podľa návrhu rabína Wernera van der Zyla, významného nemeckého liberálneho rabína 20. storočia.

Poloha 
Univerzita bola pôvodne umiestnená v Synagóge v západnej časti Londýna a v roku 1963 sa táto Synagóga rozšírila. V roku 1981 sa presťahovala do väčších priestorov v Manor House neskôr známy ako The Sternberg Centre v Severnom Finchley spolu s ďalšími inštitúciami Progresívneho hnutia. To viedlo k veľkému rastu jej aktivít a to najmä jej špeciálneho oddelenia, ktoré poskytovalo širokú škálu denných a večerných aktivít pre širokú verejnosť. Okrem toho sa rozšírilo aj pedagogické oddelenie a nakoniec vytvorilo oddelené vzdelávacie centrum, ktoré slúžilo reformným aj liberálnym hnutiam, neskôr známe ako Centrum pre židovské vzdelávanie Centre for Jewish Education - CJE. V roku 2001 sa CJE integrovalo so starou školou Lea Baecka, aby sa stalo centrom pre Židovské vzdelávanie Univerzity Lea Baecka LBC-CJE.

Absolventi 
Prvými dvoma študentmi Univerzity boli Lionel Blue a Michael Leigh, z ktorých obaja sa stali významnými rabínmi. Študentky ženského pohlavia boli prijaté už od začiatku, Jacqueline Tabick bola vymenovaná za rabínku v roku 1975. Medzi ostatných absolventov Univerzity Lea Baecka patria: rabín Dr Tony Bayfield, rabínka Pauline Bebe, prvá žena ktorá sa stala rabínkou vo Francúzsku; rabín Harry Jacobi; rabín Maurice Michaels, židovský kaplán pre olympijské hry v Londýne v roku 2012, rabín Baroness Neuberger, rabín Dr Jonathan Romain, rabínka Elizabeth Tikvah Sarah, rabínka Sybil Sheridan, rabínka Jackie Tabick, prvá rabínka vyškolená v Spojenom kráľovstve; rabínka Alexandra Wrightová, prvá rabínka v Spojenom kráľovstve, hlavný liberálny rabín ÚZ ŽNO Michail Borisovič Kapustin.

Personálne obsadenie 
V prvých rokoch fungovania Univerzity boli takmer všetci členovia utečencami z doby nacizmu. Práca rabína Wernera van der Zyla bola podporovaná mnohými ďalšími, vrátane rabína Huga Gryna a rabína Johna D Raynera, ktorí spoločne dohliadali na záležitosti kolégia po jeho odchode do dôchodku. V roku 1972 sa stal rabín doktor Albert Friedlander riaditeľom a počas jeho pôsobenia sa študentská inštitúcia zväčšila. Členovia fakulty sa rozrástli aj o rabína doktora Louisa Jacobsa a Karen Armstrongovú. V roku 1985 sa rabínsky profesor Jonathan Magonet stal prvým riaditeľom na plný úväzok, ktorý zostal vo funkcií po dobu 20-tich rokov a odišiel do dôchodku v roku 2005. Jeho nasledovníkom bol rabínsky profesor Marc Saperstein, ktorý nastúpil do funkcie v nasledujúcom roku kedy kombinovaná nová Univerzita prijala meno Leo Baeck College. Rabín profesor Marc Saperstein ukončil svoje funkčné obdobie v júli 2011 a naďalej vyučuje na Univerzite ako profesor Židovskej histórie a homiletiky.

Súčasným riaditeľom od septembra 2011 je rabínka doktorka Deborah Kahn-Harris, absolventka Univerzity Lea Baecka a jedna z prvých rabíniek, ktorá viedla rabínsky seminár.

Knižnica 
Univerzitná knižnica má 60 000 kníh vrátane darov z bývalej knižnice Hochschule für die Wissenschaft des Judentums a mnohé vzácne edície.

Kurzy 
Univerzita oznámila zavedenie nového bakalárskeho Židovského vzdelávania od jesene 2013, jediné štúdium svojho druhu v krajine. Súčasné štúdium BA a MA Židovského vzdelávania na Univerzite je potvrdené Inštitútom pre teologické partnerstvá na Winchesterskej Univerzite, rovnako ako MA v teológií, ktorú získali rabínski študenti po predošlom ocenení Kráľovskej univerzity v Londýne.

Poslanie 
Univerzita Lea Baecka je významnou inštitúciou Židovského vzdelávania i učenia ktorá je srdcom intelektuálneho a duchovného života Progresívnej židovskej komunity. Univerzita Lea Baecka kombinuje inšpiratívne učenie vysokej kvality s odhodlaním rozvíjať Rabínov, duchovných lídrov a iných profesionálov ktorí budujú trvalo udržateľné, prístupné a prosperujúce Židovské komunity.

Poslanie je podporované:

 Výnimočným záväzkom vychovávať študentov Univerzity Lea Baecka s cieľom zabezpečiť ich osobný, akademický, odborný a duchovný rozvoj.
 Oddanosťou rozvíjajúcim sa Rabínom, ktorí budujú živé a životaschopné spoločenstvá, pričom sú citliví na neustále sa meniace potreby súčasného Židovského Života a existencie.
 Odhodlaním vytvoriť Židovských pedagógov, ktorí vyučujú s vedomosťou, vášňou a kultivujú lásku k Židovskému učeniu a Židovskej tradícií, ktorá bude formovať Židovskú skúsenosť budúcej generácie. 
 Záväzkom vzdelávať Rabínov a Židovských pedagógov, ktorí zabezpečia hlboké pochopenie a uznanie autentického, rovnostárskeho a prístupného Judaizmu v rámci komunít. 
 Záväzkom vytvárať živé vzdelávacie a učebné prostredie, ktoré je napojené na jasný pocit rovnosti, otvorenosti voči kritickému mysleniu a oddanosti Bohu a Tóre.
 Sľubom pokračovať v rozvoji fakulty, ktorá je schopná vychovávať novú generáciu Židovských lídrov akademickou dokonalosťou, intelektuálnou rigoróznosťou a inšpiratívnou pedagogikou. 
 Záväzkom pracovať v partnerstvách s kľúčovými zainteresovanými hnutiami a financujúcimi organizáciami na zlepšenie progresívneho Judaizmu, jeho zakladajúcich spoločenstiev a jeho budúcnosti. 
 Rozhodnutím zachovať a zvýšiť dostupnosť knižnice Lea Baecka, jednej z popredných Európskych Židovských Knižníc, ktorá je nanahraditeľným zdrojom pre učencov, Rabínov a študentov, ktorí chcú mať prístup k týmto posvätným knihám.
 Ambíciou poskytnúť prestížny inštitút dospelého progresívneho Židovského štúdia mimo Synagógy.

Vízia 
Byť hnacou silou, zdrojom inšpirácie a bijúcim srdcom budúcnosti Progresívnej židovskej komunity, ktorá je pevne umiestnená v udržateľnom centre excelentnosti a ktorá trénuje kvalifikovaných, vášnivých a oddaných lídrov, ktorí sú inšpirovaní a inšpirujú Judaizmus.

Referencie

Zdroj 

Vysoké školy v Anglicku
Židovské organizácie
Školy v Londýne